SET ปิดเช้าพุ่ง 15 จุด ตามตปท. รับ “ทรัมป์” เผยจ่อลงนามสัญญาการค้าจีนเฟสแรกกลางเดือนนี้
SET ปิดเช้าพุ่ง 15 จุด ตามตปท. รับ "ทรัมป์" เผยจ่อลงนามสัญญาการค้าจีนเฟสแรกกลางเดือนนี้ โดยดัชนีช่วงเช้าปิดที่ระดับ 1,594.92 จุด เพิ่มขึ้น 15.08 จุด หรือ 0.95% มูลค่าการซื้อขาย 2.69 หมื่นล้านบาท
2 ม.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,594.92 จุด เพิ่มขึ้น 15.08 จุด หรือ 0.95% มูลค่าการซื้อขาย 2.69 หมื่นล้านบาท
10 หุ้นดันดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยในช่วงเช้าปรับตัวเพิ่มขึ้น ตามตลาดหุ้นอื่นในภูมิภาคเอเชียที่ส่วนใหญ่ปรับตัวขึ้น ขานรับปัจจัยหนุนจากการที่ นายโดนัลด์ ทรัมป์ ประธานาธิบดีสหรัฐฯ เปิดเผยว่าเตรียมลงนามข้อตกลงการค้าเฟสแรกกับจีนในช่วงกลางเดือนม.ค.นี้ และเตรียมเดินทางไปจีนเพื่อเจรจาการค้าในเฟสที่สอง ซึ่งทำให้ตลาดคลายความกังวลลง
ขณะเดียวกันวันนี้ยังมีแรงซื้อเข้ามาโดดเด่นในหุ้นกลุ่มพลังงาน-ปิโตรเคมี รับปัจจัยหนุนจากทิศทางราคาน้ำมันที่ปรับสูงขึ้น โดยที่หุ้นในกลุ่มดังกล่าวส่วนใหญ่เป็นหุ้นขนาดใหญ่ ทำให้ช่วยผลักดันดัชนีในช่วงเช้าวันนี้ปรับเพิ่มขึ้นได้ค่อนข้างมาก
ส่วนการซื้อขายในช่วงบ่ายคาดว่าดัชนีจะยังคงแกว่งตัวในแดนบวก จากปัจจัยหนุนของความคืบหน้าของการเจรจาการค้าระหว่างสหรัฐฯและจีน ทำให้นักลงทุนผ่อนคลายปัจจัยสงครามการค้าที่กดดันต่อตลาดตลอดปีผ่านมา และราคาน้ำมันที่น่าจะปรับเพิ่มขึ้นยังช่วยหนุนหุ้นกลุ่มพลังงาน-ปิโตรเคมีอยู่
สำหรับพร้อมให้แนวต้าน 1,600 จุด แนวรับ 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

CPALL     มูลค่าการซื้อขาย 1,908.60  ล้านบาท ปิดที่  71.75 บาท  ลดลง  0.50 บาท
BAM &lt;ST&gt;  มูลค่าการซื้อขาย 1,576.16  ล้านบาท ปิดที่  19.20 บาท  เพิ่มขึ้น 1.10 บาท
PTT       มูลค่าการซื้อขาย 1,414.16  ล้านบาท ปิดที่  45.25 บาท  เพิ่มขึ้น 1.25 บาท
IVL       มูลค่าการซื้อขาย 1,034.45  ล้านบาท ปิดที่  36.00 บาท  เพิ่มขึ้น 1.00 บาท
PTTGC     มูลค่าการซื้อขาย   921.39  ล้านบาท ปิดที่  58.50 บาท  เพิ่มขึ้น 1.50 บาท